Farihan Alhassan

E-Class20px

Farihan Alhassan nyɛla banki tumtumda ŋun yi Tamale din be Ghana tudu yaɣili ŋɔ na. O nyɛla kpɛma n-ti Stanbic Bank yaɣ' shɛli bɛ ni booni "Business Banking" la.

 Piligu 
Bɛ dɔɣila Farihan Alhassan daŋ shɛli puuni Musulinsi ni mali yaa pam. O ba n-nyɛ Alhaji Alhassan Dandaawa ŋun nyɛ Musulinsi baŋda kuɣinli ka be Tamali la, ka o ma mi nyɛ Hajia Hawabu ŋun nyɛ Ashibiti tumtumdi kuro la. O paɣa n-nyɛ Mariam Mahama. O malila bihi ata, bana n-nyɛ Baraka, Saha ni Nasara.

 Biɛhigu 
Farihan nyɛla ŋun mali nimmɔhi zaŋ chaŋ banki tuma polo. Dizuɣu chɛmi ka o na nyɛ bi' pɔlli ka di nasara pam banki tuma maa ni. Hali o nimmohi ŋɔ zuɣu che ka bankinima pam kpaɣintiri o zuɣu hali ka Barclays Bank daa ti piigi o banki malinja zaŋ ti Tudu Yaɣa ata n-ti pahi Brong Ahafo yaɣili ka o na nyɛ yuum pishi ni ayɔbu (26).

Farihan yuuni tuurila ninvuɣu shɛba ka di tiri o nin' yambo o biɛhigu ni. Bɛ shɛba n-nyɛ Pishiɣu Lana Alhassan Andani; Nana Dwemoh Benneh ŋun nyɛ Stanbic Bank yaɣ' shɛli din yuli booni Personal and Business Banking la zuɣulana (Head of Department); Henry Baye ŋun nyɛ zuɣulana (Head of Department) zaŋ ti Standard Charted Bank nima yaɣ' shɛli din yuli booni Retail Banking; n-ti pahi CAL Bank nim Malinja (MD).

O nyɛla ŋun mali zaɣa pam zaŋ kpa Musulunsi adiini polo. O nyɛla ŋun yuri Quraani karimbu pam di yi ti niŋ ka o be o ko ka na bi niŋdi shɛli.

 Baŋsim bɔbu 
Farihan pilila o shikuru baŋsim bɔbu la Presby Experimental Primary, n-yini looi Presby Experimental JHS.

O ni daa naai o JHS, o daa chaŋ la Tamale Senior High School din be Tamale ka bɛ ŋmaai li jia booni li TAMASCO.

Kwame Nkrumah University of Science and Technology (KNUST) din be Kumahi la ka o daa karim dee o "degree" shahira gbaŋ 2001 yuuni zaŋ chaŋ 2005 yuuni.

O lahi mali MBA Finance shɛhira gbaŋ din yi karimzɔŋ karili shɛli be Ankara ka bɛ booni li GIMPA.

O daa lahi chaŋ University of Ghana n-ti dee M.A in Economic Policy Management shɛhira gbaŋ.

 Tuma 
Farihan ni daa naai "university", o daa niŋ la o "service" CAL bank. Banki maa yaɣ' shɛli din yuli booni SME "Unit" la yuuni 2005. Yuma ayi nyaanga Barclays Bank Plc ka Farihan daa labi ka bɛ ti leegi o banki malinja zaŋ ti Tudu yaɣa ata n-ti tabili Brong Ahafo. O daa na nyɛla yuun' pishi ni ayɔbu (26).

 Kundivihira 

Pubu:E-Class
Pubu:Doo
Pubu:Ninsala ŋun na be o nyɛvuli ni
Pubu:Dagbamba
Pubu:Adiini
Pubu:Lahabaya zaa